Efter [[murens fald]] i 1989 og sammenbruddet af de fleste kommunistiske regimer udråbte amerikaneren [[Francis Fukuyama]] i 1992 det liberale demokrati til "endemålet for menneskehedens ideologiske evolution".<ref>Jensen mfl. (red.) (2006), s. 2178.</ref> Imidlertid er siden dukket nye dilemmaer op. [[Finanskrisen 2007-2009|Den verdensomspændende finanskrise 2007-09]] har fået nogle til at sætte spørgsmålstegn ved den liberale verdensorden.<ref>[http://videnskab.dk/politologisk-arbog-2013/liberal-verdensorden-i-krise Georg Sørensen: Liberal verdensorden i krise. Artikel på videnskab.dk 19. juni 2013.]</ref> Samtidig har den stigende [[indvandring]], blandt andet fra [[muslim]]ske lande, til mange vestlige lande medført, at spørgsmål om [[integration (samfund)|integration]] og [[multikulturalisme]] er blevet centrale i den offentlige debat. Den canadiske filosof [[Will Kymlicka]] har i sin bog ''Multicultural Citizenship'' og senere arbejde ud fra et liberalt verdenssyn forsøgt at løse problemstillingen ved at indføre kollektive rettigheder i den liberale tænkning.<ref>Jensen mfl. (red.) (2006), s. 2222f.</ref> Han er dermed et eksempel på, hvordan den liberale grundholdning vedvarende forsøges givet nye fortolkninger for at kunne besvare nye presserende samfundsproblemer.
Filosofi